પટણા: બિહારમાં આજે પટણાના ઐતિહાસિક ગાંધી મેદાન ખાતે નીતીશકુમાર પોતાના કેબિનેટના સભ્યો સાથે એક શાનદાર સમારોહમાં શપથગ્રહણ કરશે. નીતીશકુમાર ત્રીજી વખત બિહારના મુખ્યપ્રધાન બનવા જઇ રહ્યા છે. જોકે મુખ્યપ્રધાનપદ માટે તેઓ પાંચમી વખત શપથ લેશેે. નાયબ મુખ્યપ્રધાન તરીકે રાજદના વડા લાલુ યાદવના પુત્ર તેજસ્વી યાદવ શપથ લેશે એવા નિર્દેશ મળી રહ્યા છે. લાલુ યાદવના બંને પુત્રોને નીતીશ કેબિનેટમાં સ્થાન મળશે.